Nagu eelpool juba öeldud, teatasid vene massiteabevahendid suurest kohtuvõidust Läti üle. Samas ei tooda täpsemalt mitte üheski uudistekanalis ära väidetavalt võidetud kohtuotsuse resolutsiooni ehk siis seda, mida ikkagi Euroopa kohus ütles. Nii ei ole võimalik aru saada, milles siis Läti kohus eksis. Küll  aga esines vene TV-s Kononov'i advokaat, kes silmapaistvalt mürgise muigega kommenteeris väidetava kohtuotsuse rahalist osa. Selle järgi olevat Läti riigilt välja mõistetud Kononovi kasuks ca 5,2 miljonit eurot (ca 81,5 miljonit krooni) ning, et Läti on juba pöördunud kohtu poole taotlusega ajatada selle summa maksmist, põhjendades seda sotsiaal-majandusliku olukorra keerukusega riigis. Advokaat kommenteeris seda muigelsuul: "Saan aru sellest nii, et Läti riigil pole lihtsalt raha ..."